Document ID: /roh_data/filtered/fineweb-2-filterrobots_roh.jsonl.gz/1552

Da notg è Silvano Vitalini activ. Lura numnadamain, maina el ina bar amez San Murezzan. El è ina persuna che n'ha betg gugent lungurella.
Jau hai gia adina gì dus jobs. E sche in è da di, sto tschel bunamain esser da notg.
Da di n'è il giuven da 31 onns betg pli barista, mabain designer da moda. Duas lavurs n'ha el dentant betg mo per il plaschair, quai è necessari pervia da ses stil da viver. El fa blers differents sports, fa viadis qua e là e giauda bun da mangiar.
San Murezzan enstagl da New York
En ina fatschenta amez San Murezzan venda el sut ses agen label sia moda. Silvano Vitalini è creschì si a Samedan. Suenter il studi da moda a Turitg n'è el betg ì en ina da las grondas metropolas da moda dal mund. El ha vulì star là, nua ch'el ha il sustegn da ses amis e sia famiglia. E tgisà, forsa ristga el anc en il futur il pass ora en il grond mund da la moda.
TR Telesguard 17.40